Sesjarige verdrink by RichardsbaaiArgieffoto (Foto: Pexels/Pixabay) ŉ Sesjarige meisie het in die see by Richardsbaai in KwaZulu-Natal verdrink, het die Nasionale Seereddingsinstituut (NSRI), Sondag gesê. NSRI Richardsbaai is Saterdagmiddag omstreeks 15:45 ontbied ná berigte van ŉ verdrinking in die Bay Hall-gebied. Die polisie se soek- en reddingseenheid en ander beamptes van Alkantstrand Surf Lifesaving-lewensredders het ook reageer. “Die sesjarige is in die water opgespoor, na bewering deur ŉ vrou op ŉ branderplank. Sy het die kind na die kuslyn gebring en het met behulp van ŉ omstander KPR begin toepas. Alkantstrand-lewensredders het die KPR oorgeneem.” NSRI-paramedici het by die toneel opgedaag en nooddienste van KwaZulu-Natal het ook alles in hul vermoë gedoen om die dogtertjie by te bring, maar alle pogings was tevergeefs. Sy is op die toneel dood verklaar. Die polisie doen ŉ geregtelike doodsondersoek.